Bosnia e Herzegovina

Bosnia e Herzegovina es un land in Europa. Li cité capital es Sarajevo.

Bosnia e Herzegovina have 4.552.000 habitantes. Circa 48 percent del habitantes es bosniakes, 37 percent serbes e 14 percent croates.

Desde 1995 li state consiste de du entitetes, li Republika Srpska e li Federation Bosnia e Herzegovina e li autonom Districte Brčko.

Presidentes: Denis Bećirović, Željka Cvijanović, Željko Komšić

Prim-Ministre: Borjana Krišto

Historie
 1154-1377 Bosnia esset quam Banatu Bosnia un quasi índependent ducatu.
 1377-1461 Bosnia esset un índependent reyatu quam Reyatu Bosnia.
 1463 Li Otoman Imperie conquestat Bosnia. Mult homes changea lor religion convertet al islam.
 1482 Li otomanes anc ocupat Herzegovina.
 1878 Li Congress de Berlin decidet que Bosnia e Herzegovina venit sub li administration de Austria-Hungaria.
 1908 Austria-Hungaria anexet oficialmen Bosnia e Herzegovina.
 1914 Li austrian successor al tron Franz Ferdinand de Austria es assassinat in Sarajevo e devenit li motive por li comense del Unesim Guerre Mundal.
 1918-1941 Bosnia e Herzegovina devenit un parte del Reyatu Yugoslavia.
 1941-1944 Pos li atacca e ocupation de Germania e Italia Bosnia e Herzegovina devenit un parte del Índependent State Croatia, ma Bosnia e Herzegovina anc devenit un bastion del comunustic partisanes de Yugoslavia. Li chef del tre successosi partisanes esset Josip Broz Tito.
 1943 In Jajce evenit li conferentie del Anti-fascistic consilie por li líberation de Yugoslavia.
 1946-1992 Bosnia e Herzegovina devenit quam Socialist Republica Bosnia e Herzegovina un del six republicas del Socialist Federativ Republica de Yugoslavia.
 1992 Bosnia e Herzegovina declarat ye li 1-im de marte su índependentie, ma li serb population de Bosnia e Herzegovina volet restar parte de Yugoslavia e declarat se quam Republika Srpska.
 1992 - 1995 Guerre Intern de Bosnia e Herzegovina inter li tri national gruppes de serbes, croates e bosniakes.
 1995 Li tractate de Dayton finit li guerre intern e Bosnia e Herzegovina es constituet quam un decentralisat state, quel existe li du entitetes Republika Srpska e li Federation Bosnia e Herzegovina.
 2000 Li autonom Districte Brčko es creat, quel apartene formalmen a ambi entitetes.

Sport
In li annu 1984 evenit li Olimpic Ludes del hiverne in Sarajevo.
Li max populari sportes in Bosnia e Herzegovina hodie es football, basketball e handball.
In li football Bosnia e Herzegovina qualificat se por li unesim vez por li Championatu mundal de football 2014 in Brasil.

 Vide anc 
Liste de cités in Bosnia e Herzegovina secun population

Categorie:Europa